Thoralf Evje

Thoralf Johannes Irgens Evje (født 8. desember 1903 i Vestre Aker, død 1976) var en norsk jurist og embetsmann.

Evje ble i 1926 ferdig utdannet jurist. Han drev advokatforretning på Notodden 1929 til 1935 og var deretter skatteinspektør i Bærum.« Thoralf Evje død», Aftenposten, aftenutgaven, 7. september 1976, s. 11. Under andre verdenskrig ble Evje arrestert og i 1943 ble han sendt til konsentrasjonsleiren Sachsenhausen, der han ble sittende til krigens slutt.

I 1948 ble han ble ansatt hos Riksmeklingsmannen. Evje var riksmeklingsmann fra 1954 til 1964.Riksmeklere , Riksmekleren. Deretter var han byfogd i Oslo fra 1964 til 1969.

Evje var engasjert i lokalpolitikken for Arbeiderpartiet. Han var fra 1946 til 1952 medlem av kommunestyret og formannskapet i Bærum, der han også var varaordfører.

 Utgivelser 
 Paal Berg, Thoralf Evje og Magnus Bjerkholt: Arbeidstvistloven, tjenestetvistloven, lønnsnemndloven, Oslo: Grøndahl, 7. utgave, 1973

 Referanser 

Kategori:Riksmeglingsmenn
Kategori:Norske jurister
Kategori:Lokalpolitikere i Bærum
Kategori:Ap-politikere i Akershus
Kategori:Personer fra Oslo
Kategori:Fødsler i 1903
Kategori:Dødsfall i 1976